Julle onthou seker nog die geval van rugbyspeler Rudi Visagie, wat ook in die nag skote in die algemene rigting van geraas geskiet het, en ook sy dogter dood geskiet het. Soorgelyk aan die tragiese Boshoff geval.
Ja, ek weet hoe dit voel as daar mense rondom jou huis rondsluip…. en by die venster probeer inklim. Sien ek het nie heinings, diefwerings en sulke goed nie. Vensters is oop. Laat Sondagaand hoor ek die geraas hier agter iewers. Gaan kyk in die kombuis. geblaaste buislig, kyk in die toilet.. hoekom staan die venstertjie op sy grootste oop, kan nie dink dit was ek nie. Kom in die kamer en hier is ‘n bliksemse hand wat deur die gordyn kom. Ruk die gordyn weg, vloek die gesig, storm vir knopkierie en flits. Die sluiper(s) laat spaander. Het nie die SAP laat kom nie, die buurman agter en ek het met helder flitse om en om gestap, die sluipers was weg. Na die tyd voel ek aan my agterdeur, en soos ek eintlik weet was dit nie gesluit nie, darem beter as die kere wat ek in die oggend gaan koffie maak en sien die deur staan nog wawyd oop.
Dit is eintlik ons plaaslike musiekkenner se brief in die koerant wat my laat onthou het van die besigheid.
Ek bely ook dat ek eintlik nie soseer aan die juffrouens gedink het nie, baie onbedagsaam en alles, maar ek weet hierdie inskrywing bevat noodsaaklike opvoedkundige inligting, en van hulle sal baie bly wees oor wat hulle hier gaan lees.